Jefferson (jalgpallur)

Jefferson de Oliveira Galvão (enam tuntud lihtsalt nime all Jefferson; sündinud 2. jaanuaril 1983 São Vicentes) on Brasiilia endine jalgpallur, väravavaht.

Jefferson alustas klubikarjääri kodumaa klubis Cruzeiro. Aastatel 2003–2005 oli ta laenul teises Brasiilia klubis, Botafogos. Aastad 2005–2009 mängis ta Türgi kõrgliiga klubides Trabzonspor ja Konyaspor.

2009. aasta augustis naasis ta Botafogosse. Ta tuli klubiga kolmel hooajal Rio de Janeiro osariigi meistriks ning valiti hooaegadel 2011 ja 2014 Brasiilia kõrgliiga hooaja sümboolsesse koosseisu. Ta lõpetas karjääri 2018. aasta novembris."Gigantes também choram: no dia do adeus ao Botafogo, Jefferson recebe série de homenagens e se emociona". globoesporte.globo.com. 26.11.2018. Vaadatud 2.12.2018

Ta on Botafogo üks legende, kes on mänginud klubi meeskonnas enam kui 450 ametlikus mängus. Temast enam mänge on Botafogo meeskonnas pidanud ainult Brasiilia 20. sajandi jalgpalli suurlegendid Nílton Santos ja Garrincha."454 vezes Jefferson". br.onefootball.com. Vaadatud 31.7.2018

 Koondisekarjäär 
2003. aastal tuli ta Brasiilia alla 20-aastaste koondisega noorte maailmameistriks.

Debüüdi Brasiilia rahvuskoondises tegi ta kaheksa aastat hiljem, 14. septembril 2011 mängus Argentina vastu.

Ta kuulus Brasiilia koondisse 2011. ja 2015. aasta Copa Américal, 2013. aasta FIFA konföderatsioonide karikaturniiril ning 2014. aasta maailmameistrivõistlustel.

 Saavutused 
Cruzeiro
Copa Sul-Minas: 2001, 2002
Supercampeonato Mineiro: 2002
Botafogo
Campeonato Carioca: 2010, 2013, 2018
Taça Guanabara: 2010, 2013, 2015
Taça Rio: 2010, 2012, 2013
Campeonato Brasileiro Série B: 2015

 Viited 

Kategooria:Brasiilia jalgpallurid
Kategooria:Cruzeiro Esporte Clube mängijad
Kategooria:Botafogo de Futebol e Regatase mängijad
Kategooria:Sündinud 1983